CELEX: 62013TN0591
Language: lv
Date: 2013-11-08 00:00:00
Title: Lieta T-591/13: Prasība, kas celta 2013. gada 8. novembrī — Groupe Canal + et Canal + France /ITSB — Euronews ( “News+” )

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 31/12
            
         Prasība, kas celta 2013. gada 8. novembrī — Groupe Canal + et Canal + France/ITSB — Euronews (“News+”)
   (Lieta T-591/13)
   2014/C 31/21
   Valoda, kādā sagatavots prasības pieteikums — franču
   
      Lietas dalībnieki
   
   
      Prasītājas: Groupe Canal + (Issy-les-Moulineaux, Francija) un Canal + France (Issy-les-Moulineaux) (pārstāvis — L. Barissat, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Euronews (Ecully, Francija)
   
      Prasītāju prasījumi:
   
   
               —
            
            
               konstatēt, ka pastāv sajaukšanas vai asociāciju iespēja Regulas Nr. 207/2009 8. panta 1. punkta b) apakšpunkta izpratnē starp reģistrācijai pieteikto preču zīmi “NEWS+” un agrāku Francijas vārdisku preču zīmi Nr. 063 457 667“ACTU+” attiecībā uz strīdus pakalpojumiem;
            
         
               —
            
            
               grozīt Apelāciju padomes 2013. gada 9. septembra lēmuma 23.–35. punktu un noraidīt preču zīmes “NEWS+” reģistrācijas pieteikumu Nr. 9 141 003;
            
         
               —
            
            
               pakārtoti, atcelt Apelāciju padomes 2013. gada 9. septembra lēmumu, ar kuru noraidīta apelācijas sūdzība un, pārkāpjot Regulas Nr. 207/2009 8. panta 1. punkta b) apakšpunktu, apstiprināts tajā pārsūdzētais lēmums noraidīt iebildumus pret Kopienas preču zīmes “NEWS+” reģistrācijas pieteikumu Nr. 9 141 003, kuri pamatoti ar agrāku preču zīmi “ACTU+” Nr. 063 457 667.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: Euronews
   
   
      Attiecīgā Kopienas preču zīme: vārdiska preču zīme “News+” attiecībā uz pakalpojumiem, kas ietilpst 35., 38. un 41. klasē — Kopienas preču zīmes reģistrācijas pieteikums Nr. 9 141 003
   
      Iebildumu procesā pretstatītās preču zīmes vai apzīmējuma īpašnieces: prasītājas
   
      Pretstatītā preču zīme vai apzīmējums: Francijas preču zīme “ACTU+” attiecībā uz precēm un pakalpojumiem, kas ietilpst 9., 28., 35., 38., 39. un 41. klasē
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 8. panta 1. punkta b) apakšpunkta pārkāpums